E-savjetovanje

JAVNI POZIV ZA SUDJELOVANJE U SAVJETOVANJU O NACRTU PRAVILNIKA O NAČINU PROVOĐENJA POSTUPAKA JEDNOSTAVNE NABAVE

Sukladno odredbama članka 11. Zakona o pravu na pristup informacijama (Narodne novine, br. 25/13, 85/15 i 69/22), Osnovna škola fra Kaje Adžića Pleternica otvara savjetovanje sa zainteresiranom javnošću o Nacrtu Pravilnika o načinu provođenja jednostavne nabave.

Svrha donošenja ovog Pravilnika je usklađivanje internih postupaka nabave s najnovijim Izmjenama i dopunama Zakona o javnoj nabavi („Narodne novine“, br. 48/26). Ovim se aktom uređuju pravila, pragovi i postupci nabave robe, radova i usluga procijenjene vrijednosti manje od zakonskih pragova za javnu nabavu, s ciljem osiguravanja namjenskog, ekonomičnog i učinkovitog trošenja proračunskih sredstava Škole.

Početak savjetovanja: 10.07.2026.
Završetak savjetovanja: 10.08.2026.

Kako sudjelovati?

Pozivamo Vas da svoje argumentirane primjedbe, prijedloge i mišljenja dostavite isključivo na priloženom Obrascu za sudjelovanje. Popunjeni obrazac pošaljite elektroničkom poštom na adresu: skola@os-frakajeadzica-pleternica.skole.hr
 s naslovom poruke: “Savjetovanje – Pravilnik o načinu provođenja jednostavne nabave“ .

Po završetku savjetovanja, sve pristigle primjedbe bit će razmotrene, a Škola će na ovim mrežnim stranicama objaviti Izvješće o provedenom savjetovanju.

Prilozi za preuzimanje:

1. Nacrt Pravilnika o načinu provođenja postupaka jednostavne nabave
2. [bookmark: _GoBack]Obrazac za sudjelovanje u savjetovanju
